Gawi's Letters: S OS Dina en Gideon - akkommodasie.
S OS Dina en Gideon - akkommodasie.
Ek weet jy wag vir die volgende aflewering - ons onderbreek eers die nuus met 'n nood berig vanaf Henda::-)
Aan alle vriende en familie
Om mee te begin, baie dankie aan almal wat so wonderbaarlik bygedra het deur al die jare, en die meer onlangse krisis waardeur ons familie gaan.
Elke bydrae word opreg waardeer.
Meeste van julle weet dat my ma en broer op kort kennisgewing moes uit en dat hulle intussen naby Hekpoort by 'n chalet blyplek gekry het. Baie dankie aan almal wat met daardie "trek" en die koste aan blyplek vir 3 weke gehelp het. Sonder dit sou ons werklik deur nog 'n erger krisis gegaan het.
So dankbaar soos ons is, is die omstandighede tans egter glad nie geskik nie, die grootste probleem is die afstand van Pretoria en dus die hospitaal, en ook die koste daaraan verbonde vir 'n volgende maand.
Ons het vir hulle tydelike plek gekry in 'n ruim een man tuinwoonstel in Pretoria Noord teen R4000 per maand, dit sal alle koste insluit vir 2 mense. Hulle kan volgende naweek soontoe trek, wat net voor die chemo is, so dit is ideaal.
Graag vra ek nou weereens vir ondersteuning in die vorm van bydraes tot die huurgeld, vir die 2 maande wat my ma nog in Suid Afrika is.
Indien enige iemand ook dalk weet van enige soortgelyke blyplek nader aan Steve Bikho, laat weet ons asseblief. Dit sal vervoer baie makliker maak.